HeKo - retagentejo de la Esperanta Civito

HeKo estas novaĵagentejo je la servo de la establoj en kaj apud la Pakto por la Esperanta Civito, sub la imprimaturo de la Konsulo aŭ lia delegito. La informoj estas: oficialaj de la Civitaj instancoj, se indikitaj per la litero C; bultenaj de paktintaj establoj, se indikitaj per la litero B; alies neoficialaj, pri kio ajn utila por la evoluo de Esperantio, se indikitaj per la litero A. Kaj pri Eŭropaj institucioj, se indikitaj per la litero E.

Eblas SENDI KOMENTARION aŭ ARTIKOLON tra la redakcia adreso .

Publikigo estas rajto por kiu havas la esperantan civitanecon, laŭdiskrecia por la ceteraj.

Eblas donaci monon por subteni nin pere de PayPal-konto: bonvolu demandi tra la redakcio .

Nia poŝta adreso: Esperanta Civito > HeKo, strato Edinburgo 26, BE-1050 Bruselo (Belgio)

HeKo 744 2-B, 18 sep 20: Literatura Foiro 307, la plej varia numero

La presata oktobra numero (307) de "Literatura Foiro" proponas tiel buntan enhavon, ke necesis transloki la kolofonon al alia paĝo, por ke la indekso havu sufiĉan lokon: tioma ja estas la abundo da originala kaj traduka beletro, en la 64-paĝa revuo. "Ni ricevas pli kaj pli da originalaj kontribuoj" ĝojas la ĉefredaktorino, c-ino Perla Martinelli "Tial la redaktado kaj enpaĝigo postulas kreskantan streĉon por enmeti ĉion bonan".



LF fakte evoluas laŭ tri aksoj: beletro, feminaj paĝoj, esearo. En ĉi-lasta reliefas la artikoloj de Fernando Pi ... Legu pli

HeKo 744 1-A, 17 sep 20: La Junulara inter la formala kaj la bizara

Kvankam naskite en iama SAT-medio, ekde la 1950aj Tutmonda Esperantista Junulara Organizo pli kaj pli asimilis la organizan kulturon de la Universala, kies sekcio TEJO daŭre estas. Grava parto de tiu kulturo estas formalismo: la gvidaj organoj uzas multe da tempo pro demandoj rilate al la proceduro; en TEJO, al tiuj ligitaj kun la tagordo aldoniĝas novaj, dependaj de psikologia faktoro.



Certe estas bone kompreni kiom da membroj havas la asocio kaj zorgi pri la enhavo de enketilo destinota al (duon)dormantaj landaj sekcioj. Sed se prave tiuj temoj ... Legu pli

HeKo 743 9-C, 16 sep 20: Plia membro de la Kapitulo ekde oktobro

La delegoj pri socialaj aferoj, provizore atribuitaj al sen. Giorgio Silfer (vickonsulo pri financoj), ekde 1 oktobro 2020 estos atribuitaj al sen. Manuela Blanco, se la Senato ratifos la nomumon fare de la Konsulo, sen. Riichi Karibe. Li donis la anoncon hodiaŭ al la Kapitulo, dum la ordinara monata kunsido de la ekzekutiva povo. La delegoj koncernas Komitaton Armand (pri esperantistoj en prizono), Pasvortan Reton kaj Civilan Esperantan Servon.



Jam morgaŭ ekvalidos dekreto Karibe pri la Civita stabo, ĵus publikigita. Ĝi reguligas la statuson de ... Legu pli

HeKo 743 8-C, 14 sep 20: Nek centralismo nek burokratio: nova organiza kulturo

Postmorgaŭ la Kapitulo havos sian sesan kunsidon, sub la prezido de la Konsulo, sen. Riichi Karibe, edukita en la japana lingvo. En la tagordo reliefas la propono de dekreto pri la Civita stabo, kiu aplikas sisteme la normaron kaj metodon por la laborfortoj je konsorcia tavolo.



Laŭ la propono, per la vorto "stabo" oni indikas la tuton de konstantaj aktivuloj de la Esperanta Civito. Stabano povas esti elektita aŭ nomumita, parte- aŭ plentempa, kun aŭ sen gratifiko, kun aŭ sen kontrakto. La dekreto estas ankaŭ terminologie grava, ĉar ĝi difin ... Legu pli

HeKo 743 7-A, 9 sep 20: Mortis korifeo de la "Jes, sed"-generacio

Pro degenera malsano hieraŭ mortis la 75-jara Zlatko Tišljar, kroato loĝanta (pli precize rifuĝinta) en Slovenio, patro de esperantista familio, iama motoro de Internacia Kultura Servo kaj poste sekretario de Eŭropa Esperanto-Unio. Lia vivo estas klare strekebla en du partoj, koincide kun la disfalo de la dua Jugoslavio, komence de la 1990aj.



Kiel disĉiplo de Tibor Sekelj, li apogis la epokon de la nealianciteco, inter kies kulturaj fruktoj estis ankaŭ la disvastiĝo de nia lingvo, kiu tamen havis fortan tradicion jam antaŭ la dua mond ... Legu pli

HeKo-arkivo